Brezel nukleel

Brezel nukleel a vez graet eus ur bec'h milourel pe ur strategiezh politikel a implij an armoù nukleel. An armoù nukleel a zo reoù distruj ramzel, pa vezont keñveriet gant ar brezel henvoazel. An armoù nukleel a c'hell degas distrujoù kalz ledanoc'h en ur prantad kalz berroc'h, hag ouzhpenn-se e c'hellont bezañ mammenn dilerc'hioù radiologel. Ur brezel gant eskemmoù tennoù armoù nukleel a zegasje kemmoù war an hir dermen, da gentañ e vije an dilerc'h skinoberiek hag a vije krouet, ar pezh a c'hellje degas efedoù drastus, evel ar "goañvezh nukleel", un naonegezh nukleel ha betek kouezhadenn ar sevenadurezhThe Nuclear Winter: The World After Nuclear War, Sagan, Carl et al., Sidgwick & Jackson, 1985. Ur brezel gant armoù termonukleel gant munisionoù ar Brezel Yen, pe gant munisionoù  bihanoc'h an amzer a-vremañ, a c'hellje krouiñ posublderioù betek tizhout steuzidigezh an denelezh.

D'an deiz-a-hiziv, implij nemetañ an armoù derc'hanel en ur brezel a oa bet e 1945 gant Stadunaniz e-kerzh bombezadennoù atomek Hiroshima ha Nagasaki. D'ar 6 a viz Eost 1945, ur vombezenn uraniom (lesanvet "Little Boy") a oa bet bannet war kêr Hiroshima e Japan. Tri devezh war-lec'h, d'an 9 a viz Eost, ur vombezenn plutoniom (lesanvet "Fat Man") a oa bet bannet war kêr japanat Nagasaki. An daou zarvoud o devoa lazhet e-tro 200 000 a dud ha buanaet kodianidigezh Japan, hag a oa bet a-raok ma vije implijet un arm nukleel all.

 Notennoù ha daveennoù 

 Pennadoù kar 
 Holokaost nukleel
 Riskl gwallreuz hollvedel
Rummad:Geriaoueg ar brezel
Rummad:Faltazi apokaliptek
Rummad:Faltazi goude apokalips
Rummad:Skiant-faltazi
Rummad:Dreistbevouriezh